Wat betref die air-bags: die groot issue is nie waar die sensor gemonteer is nie, maar eerder hoe die kar spoed verloor in 'n ongeluk.
Dis wat die sensors meet, en as die g-kragte 'n sekere hoeveelheid oorskry, dan onplooi die lugsakke.
Die standaard buffer is ontwerp om die buig as die kar in 'n ongeluk is, en in 'n ligte ongeluk sal hulle dit doen en die kar dus meer ruimte gee om tot stilstand te kom, sonder dat die lugsakke ontplooi of enigiets anders buig of breek.
Kry jy nou dieselfde ongeluk met 'n baie sterk bosbreker, gaan die g-kragte baie hoer wees, en staan jy dus die risiko om die lugsakke "onnodig" te ontplooi. Wat jou natuurlik 'n klomp geld kan kos om hulle weer terug te sit.
So eintlik het jy dalk steeds 'n airbag-bosbreker nodig, en daar is verseker sulkes beskikbaar vir die trollie, maar natuurlik is hulle heelwat duurder, want die vervaardiger moet 'n hele kar koop en hom afskryf in die toets-proses...
My Patrol het 'n lugsaksensor binne-in die stuurwiel, mooi agter die lugsak en reg bokant die moer wat die stuurwiel in plek hou. Dit is 'n swaar metaal gedoente wat weerskante op sagte rubber gemonteer is sodat hy kan vorentoe & agtertoe beweeg. Stamp jy iets net 'n fraksie te hard (in 'n reguit lyn, natuurlik!), beweeg daai ding vorentoe, voltooi 'n elektrise kring en POEF!! sit jy tot agter jou ore in lugsak....
Dan wonder mens weer hoe goed so 'n opfrommel-gedoente gaan deug as platform vir 'n wenas of herwinningspunte? Daar's seker 'n rede hoekom die goed nie met ysterbuffers in die fabriek aanmekaar gesit word nie?